Document ID: 31992L0008

A Bizottság 92/8/EGK tizennegyedik irányelve
(1992. február 18.)
a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv III., IV., VI. és VII. mellékletének a műszaki fejlődéshez történő hozzáigazításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 91/184/EGK irányelvvel [1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 8. cikke (2) bekezdésére,
mivel a rendelkezésre álló információk alapján azokat az anyagokat, színezőanyagokat, tartósítószereket és ultraibolya-szűrőket, amelyeknek az engedélyezési ideje 1991. december 31-én lejárt, további hat hónapon át alkalmazni lehet a kozmetikai termékekben;
mivel az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelvek műszaki fejlődéshez való hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 76/768/EGK irányelv a következőképpen módosul:
1. A III. melléklet második részében az "Engedélyezve (-ig)" oszlopban a következő anyag esetében az 1991. december 31. dátum helyébe 1992. június 30. lép:
2.1,1,1-triklór-etán (metil-kloroform).
2. A IV. melléklet második részében az "Engedélyezve (-ig)" oszlopban a következő számok és megnevezések esetében az 1991. december 31. dátum helyébe 1992. június 30. lép: 26100, 73900, 74189, Solvent Yellow 98 és 15585.
3. A VI. melléklet második részében az "Engedélyezve (-ig)" oszlopban a következő anyagok esetében az 1991. december 31. dátum helyébe 1992. június 30. lép:
2. Klórfenézin (INN)
15. Benzetónium-klorid (INN) (+)
16. Benzalkónium-klorid (INN), -bromid és -szacharinát (+)
20. Hexamidin (INN) és sói (beleértve az izetionátját és a 4-hidroxi-benzoátját is) (+)
21. Benzil-hemiformál (a benzil-oxi-metanol és a (benzil-oxi-metoxi)-metanol 1:1 arányú keveréke)
26. Glutáraldehid
27. 3-deciloxi 2-hidroxi-1-amino propán-hidroklorid (Decominol) (INN).
4. A VII. melléklet második részében az "Engedélyezve (-ig)" oszlopban a következő anyagok esetében az 1991. december 31. dátum helyébe 1992. június 30. lép:
1. N-propoxilált etil-4-amino-benzoát (izomerkeverék)
2. Etoxilált etil-4-amino-benzoát
4. Glicerin 1-(4-amino-benzoát)
5. 2-etil-hexil-4-dimetil-amino-benzoát
6. 2-etil-hexil-szalicilát
12. Izopentil-4-metoxi-cinnamát (izomerkeverék)
13. 2-etil-hexil-4-metoxi-cinnamát
16. 2-hidroxi-4-metoxi-4’-metil-benzofenon (mexenon) (INN)
17. 2-hidroxi-4-metoxi-4’-metil-benzofenon-5-szulfonsav és nátriumsója (Sulisobenzon és Sulisobenzon-nátrium)
24. α-(2-oxoborn-3-ilidén)-toluol-4-szulfonsav és sói
25. 3-(4’-metil-benzilidén)-d-1-kámfor
26. 3-benzilidén-kámfor
28. 4-izopropil-dibenzoil-metán
29. 4-izopropil-benzil-szalicilát
31. 1-(4-tercier-butil-fenil)-3-(4-metoxi-fenil)-propán-1-3-dion
32. 2,4,6-trianilino-(p-carbo-2’-etil-hexil-1’-oxi)-1,3,5-triazin.
2. cikk
(1) Az 1. cikkben említett engedélyezési dátumok sérelme nélkül a tagállamok megtesznek minden szükséges intézkedést annak biztosítására, hogy az 1. cikkben említett anyagok esetében 1992. július 1-jétől a Közösségben letelepedett gyártók és importőrök ne hozzanak forgalomba olyan termékeket, amelyek nem felelnek meg az ezen irányelvben előírt rendelkezéseknek.
(2) A tagállamok meghozzák a szükséges intézkedéseket annak biztosítására, hogy az (1) bekezdésben említett termékek, amelyek az 1. cikkben említett anyagokat tartalmazzák, 1993. június 30-át követően ne kerüljenek értékesítésre vagy átadásra végső felhasználókhoz, amennyiben nem felelnek meg az ezen irányelvben előírt rendelkezéseknek.
3. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1992. december 31-ig megfeleljenek. Erről haladéktalanul tájékoztatják a Bizottságot.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.
4. cikk
Ennek az irányelvnek a tagállamok a címzettjei.
Kelt Brüsszelben, 1992. február 18-án.

Labels: 1
15